# data[].attributes.body
หอนาฬิกา Big Ben ถูกเรียกว่าเป็นแลนด์มาร์คของกรุงลอนดอน ที่นักท่องเที่ยวคนใดมาถึงแล้วไม่ได้ถ่ายรูปหรือเช็คอินนั้น ก็เปรียบเสมือนยังไม่ได้มาเยือนกรุงลอนดอนอย่างแท้จริง เพราะหอนาฬิกาแห่งนี้ ยืนหยัดท้าแดดท้าฝนในกรุงลอนดอนมามากกว่า 150 ปีแล้ว โดยจุดเด่นของหอนาฬิกาแห่งนี้ คือสามารถบอกเวลาได้ทั้ง 4 ทิศทาง เป็นนาฬิกาบอกเวลาที่ใหญ่ที่สุดในโลก และเป็นเครื่องบอกเวลามาตรฐานของหอดูดาวเมืองกรีนิช ผ่านสถานีวิทยุ BBC ที่จะถ่ายทอดสดเสียงตีบอกนาฬิกา Big Ben ให้ได้ยินกันทั่วโลก

ความเป็นมาของหอนาฬิกา Big Ben

แต่เดิมนั้น หอนาฬิกาแห่งนี้ถูกสร้างขึ้นมาเพื่อใช้เป็นหอนาฬิกาประจำพระราชวัง Westminster ภายหลังจากที่ถูกไฟไหม้ในปี 1834 โดยมี ชาลล์ส แบรี่เป็นผู้ออกแบบหอนาฬิกาแห่งนี้ โดยเลือกใช้ศิลปะแบบวิคทอเรียนโกธิค เพื่อฉลองการครองราชย์ครบ 60 ปี ของควีน เอลิซาเบธที่ 2 โดยมีความสูงถึง 96.3 เมตร มีระฆังสำหรับตีบอกเวลา 5 ใบ โดยมีใบเดียวที่ตีบอกเวลา ส่วนอีก 4 ใบจะตีเป็นทำนองเพื่อให้เกิดความไพเราะ หากสังเกตให้ดีจะพบว่าตัวหอนาฬิกานั้น มีความเอนไปทางทิศตะวันตกเฉียงเหนือเล็กน้อย เพราะสภาพดินที่ไม่สมบูรณ์ขณะก่อสร้าง แต่ก็ไม่ได้ทำให้เกิดความเสียหายแต่อย่างใด ความน่าทึ่งที่สำคัญของหอนาฬิกาแห่งนี้ คือกลไกของนาฬิกาที่สามารถเดินได้อย่างเที่ยงตรงจนน่าอัศจรรย์ แม้ว่าในช่วงสงครามโลกครั้งที่ 2 หอนาฬิกาจะถูกระเบิดจากกองทัพนาซีทำลายจนได้รับความเสียหายไปบ้าง แต่นาฬิกาก็ยังคงตีบอกเวลาได้อย่างแม่นยำต่อไป มีเพียงช่วงหลัง ๆ ที่เกิดจากสภาพอากาศ และความเสื่อมของโลหะที่ใช้เป็นกลไกภายในที่เป็นไปตามกาลเวลา จนต้องทำให้เกิดการซ่อมแซมครั้งยิ่งใหญ่ แต่เพียงไม่นาน นาฬิกาเรือนยักษ์นี้ก็กลับมาทำหน้าที่ของมันเช่นเดิม

หอนาฬิกา Big Ben มีอะไรน่าสนใจบ้าง

เป็นที่น่าเสียดายยิ่งนัก ที่หอนาฬิกา Big Ben นั้น ไม่ได้เปิดให้สาธารณชน และนักท่องเที่ยวได้เข้าไปชื่นชมภายในตัวอาคาร แต่อนุญาตแค่เพียงชาวอังกฤษที่มีอายุ 11 ขวบขึ้นไปเท่านั้น โดยจะต้องทำเรื่องผ่านสมาชิกรัฐสภาอังกฤษประจำพื้นที่ก่อน และเมื่อสามารถเข้าชมได้แล้ว จะต้องเดินขึ้นบันไดจำนวน 334 ขั้น เพื่อขึ้นไปถึงยอดของหอนาฬิกาแห่งนี้

แต่อย่างไรก็ตาม ถึงจะไม่สามารถเข้าไปชมภายในได้ ก็ยังเก็บบรรยากาศภายนอกได้ ซึ่งก็ให้ความสวยงามไม่แพ้กัน โดยควรมาเที่ยวชมทั้งในเวลากลางวัน และในเวลากลางคืน จะให้ความสวยงามที่แตกต่างกันไป

Website: https://www.talontiew.com/big-ben-london/

# data[].attributes.body
มหาวิหารยอร์ก (York Minster) สถานที่สำคัญทางศาสนา

มหาวิหารยอร์ก มีชื่อทางการว่า “อาสนวิหารและคริสตจักรมหานครแห่งนักบุญเปโตรในกรุงยอร์ก” (The Cathedral and Metropolitical Church of St Peter in York) เป็นคริสต์ศาสนสถานประเภทอาสนวิหาร สร้างมาตั้งแต่ศตวรรษที่ 12 ใช้เวลาก่อสร้างกว่า 250 ปี จึงแล้วเสร็จ เดิมทีเริ่มต้นสร้างขึ้นด้วยไม้เพื่อทำพิธีศีลล้างบาปให้กับกษัตริย์แห่งนอร์ทธัมเบรีย (Northumberland) ในปี ค.ศ.627 แต่ถูกเผา ถูกทำลาย และวนสร้างใหม่เรื่อยมา จนปี ค.ศ.1100 ถูกบูรณะอีกครั้งโดยชาวนอร์มัน (Normans) มหาวิหารยอร์ก เป็นโบสถ์ประจำตำแหน่งของของอาร์ชบิชอปแห่งยอร์กซึ่งเป็นตำแหน่งสูงสุดในคริสตจักรแห่งอังกฤษ

มหาวิหารยอร์ก (York Minster) และ สถาปัตยกรรมสไตล์กอทิก (Gothic)

มหาวิหารยอร์ก มีความยาวมากกว่า 500 ฟุต กว้าง 100 ฟุต และมีหอคอยกลางที่สูง 200 ฟุต เป็นมหาวิหารที่ใหญ่ที่สุดในอังกฤษ สง่างามและโดดเด่นตั้งแต่ภายนอกด้วยสถาปัตยกรรมสไตล์กอทิก (Gothic) ศิลปะที่เกิดในยุโรปช่วงระหว่างคริสต์ศตวรรษที่ 12-15 และมีศูนย์กลางที่ประเทศฝรั่งเศส จุดเด่นหรือลักษณะสำคัญ คือ ยอดหอคอยรูปทรงแหลมอยู่ข้างบน หลังคาโค้งแหลม ผนังและเพดานสูงและเปิดกว้าง ลายเส้นซับซ้อน ประตูและหน้าต่างโค้งแหลมและมีขนาดกว้าง และกำแพงประดับด้วยกระจกสี (stained glass) ขนาดใหญ่

Website: http://www.thailibrary.in.th/2021/04/13/york-minster/

# data[].attributes.body
จากสะพานที่ใช้สัญจรไปมา กลายมาเป็นสถานที่ท่องเที่ยวและแลนด์มาร์คของกรุงลอนดอน แสดงให้เห็นได้ว่าสะพานหอคอยแห่งนี้ไม่ธรรมดาเลยทีเดียว ซึ่งจุดเด่นและความน่าสนใจของ Tower Bridge ก็มีดังนี้

1. สถาปัตยกรรมที่งดงามแปลกตา

สะพานทาวเวอร์บริดจ์ ถูกสร้างขึ้นด้วยสถาปัตยกรรมที่มีความงดงามแปลกตา จึงมีความโดดเด่นมากกว่าสะพานทั่วไป ซึ่งในปัจจุบันบริเวณสะพานก็ได้มีการตกแต่งให้สวยงามและน่าสนใจมากกว่าเดิม นักท่องเที่ยวส่วนใหญ่จึงมักจะแวะเวียนเพื่อมาชมความสวยงามของสะพานและถ่ายรูปเก็บเป็นที่ระลึกเสมอ

2. โดดเด่นด้วยจุดชมวิว

สำหรับใครที่ชอบชมวิวสวยๆ ที่สะพานทาวเวอร์บริดจ์ก็ไม่น้อยหน้าใครเหมือนกัน เพราะสะพานแห่งนี้สามารถมองเห็นวิวทิวทัศน์ของแม่น้ำเทมส์ได้อย่างกว้างไกลสุดลูกหูลูกตา และมองเห็นหอนาฬิกาบิ๊กเบนได้อย่างชัดเจนอีกด้วย นอกจากนี้ในยามเย็นก็จะได้ชมความงดงามของพระอาทิตย์ตกที่หาชมได้ยากมาก เพราะฉะนั้นขอบอกเลยว่าห้ามพลาดเด็ดขาด

3. เสริมความรู้ด้วยนิทรรศการ

หากใครที่อยากจะรู้เรื่องราวของ Tower Bridge ตั้งแต่ประวัติ การก่อสร้างไปจนถึงเรื่องราวต่างๆ ที่เกิดขึ้นมากมาย ที่สะพานทาวเวอร์บริดจ์ก็มีการจัดนิทรรศการให้ได้ชมกันแบบถึงที่ โดยเฉพาะเรื่องราวของนักบินที่มีการบินผาดแผลงในช่วงสงครามลอดผ่านใต้สะพานแห่งนี้ ถือเป็นเรื่องราวทางประวัติศาสตร์ที่ถูกจารึกไว้และควรค่าแก่การศึกษาเป็นอย่างมากเลยทีเดียว

4. ตื่นตาตื่นใจกับการชมวิวผ่านพื้นกระจกใส

และอีกสิ่งหนึ่งที่น่าตื่นตาตื่นใจก็คือ การชมวิวผ่านพื้นกระจกใสนั่นเอง ซึ่งก็ได้มีการปรับปรุงขึ้นมาใหม่เมื่อไม่นานมานี้ แต่ก็เรียกความสนใจจากกลุ่มนักท่องเที่ยวได้เป็นอย่างมาก เพราะภาพที่มองเห็นผ่านพื้นกระจกใสนั้น เป็นภาพที่มีความงดงามแปลกตาและให้ความรู้สึกตื่นเต้นไม่น้อย

Website: https://www.talontiew.com/london-tower-bridge/

# data[].attributes.body
คอทส์โวลส์ (The Cotswolds) เป็นพื้นที่เนินเขาซึ่งทอดยาวระหว่างเมืองท่องเที่ยวอย่าง สแตรทฟอร์ดอัพพอนเอวอน บาธ และอ็อกฟอร์ด ประกอบไปด้วยหมู่บ้านที่สร้างขึ้นด้วยหินสีน้ำผึ้ง คฤหาสน์โอ่อ่า โบสถ์วิหารอลังการ กำแพงหินซ้อน และคันทรีผับสนุกๆ ซึ่งเป็นลักษณะเฉพาะตัวของอังกฤษ ในยุคกลาง เศรษฐกิจของคอทส์โวลส์ต้องพึ่งพาขนแกะคุณภาพเยี่ยม ความมั่งคั่งจากการค้าขนแกะถูกนำมาสร้างเป็นโบสถ์ที่สวยงาม ตลอดจนกำแพงหินซ้อนเพื่อล้อมสัตว์ที่เลี้ยงไว้ นอกจากนี้ ยังมีสถาปัตยกรรมที่โดดเด่นมากมาย อาทิ อาคารสีขาวดำในยุคกลางที่ทูคสบรีและรีเจนซี่เฮาส์ในเชลท์แน่ม นอกจากนั้นคุณจะพบกับร้านค้าท้องถิ่นมากมาย ตั้งแต่ร้านขายของเก่าที่สโตว์ออนเดอะโวลด์และเทตเบอรี ไปจนถึงงานฝีมือร่วมสมัยในไซเรนเซสเตอร์ นอกจากนี้ ยังมีแหล่งช้อปปิ้งเสื้อผ้าแฟชั่นและของขวัญในรีเจนซี่ เชลท์แน่ม สินค้าคุณภาพดีที่ร้านไฮโกรฟของฟ้าชายชาร์ลในเทตเบอรี และร้านขายอาหาร รวมถึงอาหารพื้นเมืองรสเลิศที่เดย์เลสฟอร์ด ออแกนิก ฟาร์มช็อปคอทส์โวลส์ เป็นหนึ่งในเมืองที่มีทิวทัศน์ทางธรรมชาติที่ชวนหลงใหลที่สุดในบริเทน เที่ยวชมสวนต้นไม้ วนอุทยานขนาดเล็กและใหญ่ทั้งสองแห่ง องค์การอนุรักษ์แห่งชาติ และพิพิธภัณฑ์ขนาดเล็กที่น่าสนใจบางแห่ง สถานที่ท่องเที่ยวสำคัญระดับประเทศ ได้แก่ ไวล์ดโฟลด์ แอนด์ เว็ตแลนด์ทรัสต์ที่สลิมบริดจ์ Gloucester Cathedral สวน Westonbirt Arboretum และ Hidcote Manor เพลิดเพลินใจไปกับสวนเขียวชอุ่มอย่าง Hidcote Manor หรือ คิฟต์สเกท คอร์ท จากนั้นเดินทอดน่องไปตามคอทส์โวลด์ เวย์ องค์การทางเดินแห่งชาติที่ตั้งอยู่ระหว่างชิปปิ้ง แคมป์เดน และ บาธ เรียนรู้เกี่ยวกับความเคลื่อนไหวของงานศิลปะและหัตถกรรมที่ Kelmscott Manor และ Cheltenham Art Gallery & Museum เที่ยวชมสถาปัตยกรรมทางศาสนาอย่าง Gloucester Cathedral หรือ Tewkesbury Abbey เฝ้าดูชีวิตสัตว์ป่าที่ คอทส์โวลด์ ฟาร์ม ปาร์ค หรือ Wildfowl and Wetlands Trust ต่อมาชมการแสดงที่โรงละครประวัติศาสตร์เอฟเวอรี่แมน เธียเตอร์, เชลท์แน่ม (อาคารที่ออกแบบโดยแฟรงค์ แมชชัม) ชมการแสดงในฤดูร้อน ที่ลองบอรูจ เฟสติวัล โอเปร่า หรือคอนเสิร์ตที่ Westonbirt Arboretum หรือชมเทศกาลหนังสือหรือเทศกาลดนตรีแจ๊ส สุดท้ายชมแสงเทียนยามค่ำคืนที่สวยงามจับใจในฤดูหนาวที่ Berkeley Castle หรือ Blenheim Palace
คอสโวลดส์ เป็นสวรรค์ของนักขี่ม้า ซึ่งมีเทศกาลล่าสัตว์แห่งชาติ (รวมถึงโกลด์ คัพ) ที่กินเวลาประมาณหนั่งสัปดาห์ในช่วงเดือนมีนาคมของทุกปี และกิจกรรมอื่นๆ อีกมากมายที่แกตคอมบ์ และแบดมินทัน

Website: https://www.thaifly.com/ข้อมูลเที่ยว-Travel-Article/ข้อมูลเที่ยวอังกฤษ?news_id=1223

# data[].attributes.body
มหาวิทยาลัยอ๊อกซฟอร์ด (University of Oxford) ตั้งอยู่ใน เมืองอ๊อกซฟอร์ด สหราชอาณาจักร และเป็นมหาวิทยาลัยที่เก่าแก่ที่สุดในประเทศที่ใช้ภาษาอังกฤษเป็นภาษาแม่ มีอายุไม่น้อยกว่า 800 ปี โดยประวัติการก่อตั้ง ไม่มีหลักฐานที่แน่นอน แต่มีหลักฐานว่าอ๊อกซฟอร์ดได้เริ่มสอนมาตั้งแต่ พ.ศ. 1639 (ค.ศ. 1096) และ ในปี พ.ศ. 1710 (ค.ศ. 1167) หลังจากที่ พระเจ้าเฮนรีที่ 2 ของอังกฤษ ทรงสั่งห้ามชาวอังกฤษศึกษาไปศึกษาที่ มหาวิทยาลัยปารีส เหมือนที่ชาวอังกฤษนิยม นักศึกษาและนักวิชาการอังกฤษที่เชี่ยวชาญสาขาต่างๆ สมัยนั้น จึงพากันไปรวมตัวที่เมืองอ๊อกซฟอร์ด มหาวิทยาลัยอ๊อกซฟอร์ดจึงเกิดขึ้นและเติบโตอย่างรวดเร็ว ภายใต้พระบรมราชูปถัมภ์และการสนับสนุนการเงินจากคหบดีต่างๆ ปี พ.ศ. 1710 ถือเป็นจุดเริ่มต้นของมหาวิทยาลัยอ๊อกซฟอร์ด อนึ่ง รัชกาลที่ 6 ทรงจบการศึกษา ที่มหาวิทยาลัยนี้ มหาวิทยาลัยแห่งนี้มุ่งให้ความสำคัญด้านสังคมศาตร์ ไม่ว่าจะเป็น กฎหมายหรือรัฐศาสตร์ จึงเป็นสถานที่สร้างนักปกครองที่สำคัญทั่วโลกมามากมาย

เกียรติภูมิของมหาวิทยาลัยอ๊อกซฟอร์ด

อ๊อกซฟอร์ดเป็นสถาบันการศึกษาที่เก่าแก่ที่สุดในประเทศที่ใช้ภาษาอังกฤษเป็นภาษาแม่ มหาวิทยาลัยหลายแห่งในประเทศที่พูดภาษาอังกฤษเป็นภาษาแม่ เช่น มหาวิทยาลัยเคมบริดจ์ในอังกฤษ, มหาวิทยาลัยฮาร์วาร์ด เยล พรินซ์ตัน ฯลฯ ในสหรัฐอเมริกา มหาวิทยาลัยหลายแห่งในแคนาดา ออสเตรเลีย ฯลฯ ล้วนแต่เคยใช้มหาวิทยาลัยอ๊อกซฟอร์ดเป็นต้นแบบในการพัฒนา ไม่ว่าจะในรูปสถาปัตยกรรม ระบบการศึกษา วัฒนธรรมการใช้ชีวิตของนักศึกษาและครูอาจารย์ภายในมหาวิทยาลัย และระบบจัดการศึกษา ตึกเรียนของมหาวิทยาลัยอ๊อกซฟอร์ดใช้เป็นสถานที่ถ่ายทำภาพยนตร์หลายเรื่อง เช่น แฮรี่ พอตเตอร์ และ เจมส์ บอนด์ (หลายภาค)

Website: https://www.baanjomyut.com/library_2/extension-1/university_of_oxford/index.html

# data[].attributes.headline
208 นางสาวศุภัครัตน์ พระภิเดช 

# data[].attributes.subject
208 นางสาวศุภัครัตน์ พระภิเดช 

# data[].attributes.body
ชื่อ: นางสาวศุภัครัตน์ พระภิเดช
ชื่อเล่น : ฝน
กำลังศึกษา คณะครุศาสตร์ สาขาวิชาคณิตศาสตร์
มหาวิทยาลัยราชภัฏอุดรธานี
รหัสนักศึกษา : 63040140208